
SĂ CEALE ALE SFINTULUI CĂ 
PAVEL CĂRȚI TRIMISE 


Ceale preste tot cărți trimise. 
Descoperirea sfîntului Ioan Bogoslovul. 


A LUI PAVEL APOSTOLUL 
CEA CĂTRĂ RÎMLEANI CARTE TRIMISĂ. 


CAP I 


avel, robul lui Iisus Hristos, 
chemat apostol osăbit,spre 
Bunăvestirea lui Dumne- 
zău, Carea mai nainte 
au făgăduit, pren prorocii 
Lui, întru Scrisori. Sfinte, 
Pentru Fiiul Lui, Cela ce 
S-au născut den semenţia 
lui David iubi eaa tes Celui rînduit Fiiul 
lui Dumnezău cu puteare, după Duhul sfin- 
ţeniei, dentru înviarea den morţi a lui lisus 
Hristos, Domnului nostru, Pren Carele 
am luat dar și trimitere, spre ascultare de 
Leage întru toate limbile, pentru numele 
Lui, Întru carii sînteţi și voi chemaţi ai 
lui lisus Hristos. Tuturor celor ce sînt în 
Rim, iubiţi ai lui Dumnezău, chemaţi sfinţi: 
Dar voao și pace de la Dumnezău, Părintele 
nostru, şi Domnul lisus Hristos!  Întîiu 
dară mulțimescu Dumnezăului mieu, pren 
lisus Hristos, pentru voi toţi, căci credinţa 
voastră vesteaște-se în toată lumea. Pentru 
că mărturie iaste mie Dumnezău, Căruia 
slujăscu întru duhul mieu, întru Bunăves- 
tirea Fiiului Lui, că neîncetată pomenire 
voao facu  Pururea la rugăciunile meale, 
rugîndu-mă cîndai acum cîndva bine mă 
voiu călători, întru voia lui Dumnezău, a 
veni cătră voi. Pentru că pohtescu a vedea 
pre voi, ca voao să vă dau cevaş dar duhovni- 
cesc, ca să vă întăriţi voi. Și aceasta iaste 
ca să să mîngiie împreună întru voi, pre ceaea 
ce iaste întru voi credință, a voastră și a mea. 
Și nu voiu ca voi să nu știți, fraţilor, că de 
multe ori am pus înainte a veni cătră voi, şi 
m-am oprit pînă acum, ca roadă oarecarea 
să aibu și întru voi, precum și în cealealalte 
limbi. La elini şi la varvari, la înţelepţi 
şi la cei fără minte datoriu sînt. Aşa cea 
despre mine, cu osîrdie, și voao celor den 
Rîm, să vă binevestesc. Pentrucă nu mă 
rușînez de Evanghelia lui Hristos, pentru că 
putearea lui Dumnezău iaste spre mântuire la 
tot cela ce creade, la jidov întîiu şi la elini. 

Pentru că direptatea lui Dumnezău întru ea 
să descopere, den credință în credință, după 
cum s-au scris:,,lară direptul den credință 
va trăi“ Pentru că să descopere urgia 
lui Dumnezău den ceriu peste toată necură- 
ţia și nedireptatea oamenilor, celor ce ade- 
vărul întru nedireptate îl opresc. Pentru 
căci ce e conoscut lui Dumnezău, arătat 
iaste întru ei, pentru că Dumnezău lor le-au 
arătat, Pentru că ceale nevăzute ale Lui, 
de la zidirea lumii, cu faptele socotindu-se 
să văd, şi cea veacinică a Lui puteare și 
dumnezăire, ca să fie ei fără de răspuns, 
Pentru căci, cunoscînd pre Dumnăzău, nu 
ca pre un Dumnezău L-au mărit sau au 
mulțemit, ce să făcură în deşărt întru 
gîndurile lor și să întunecă cea fără înţelea- 
gere a lor inimă.  Zicînd a fi înţelepţi, 
nebunit-au. Şi schimbară mărirea Celui 
nestricat Dumnezău întru asemănarea chipu- 
lui putredului om și al pasărilor, și al dobi- 
toacelor, şi al jiganiilor. Pentru aceaea au 
şi dat pre ei Dumnezău în poftele inimilor 
lor, spre necurăţie, ca să să necinstească 
trupurile lor întru sineș,  Carii au prime- 
nit adevărul lui Dumnezău întru minciună 
şi au cinstit şi au slujit zidirii mai mult decît 
Celuia ce au zidit, Carele iaste binecuvîntat 
întru veaci, amin! Pentru aceaea au dat 
pre ei Dumnezău spre patimile necinstii, 
pentru că ceale de parte fămeiască a lor au 
mutat fireasca treabă spre cea ce e afară den 
fire;  Aşijderea și cei de parte bărbătească, 
lăsînd cea după fire treabă a părţii făme- 
iești, să aprinseră cu pofta lor întru ei, băr- 
baţi întru bărbaţi, ruşinarea lucrindu-o, și 
răsplătirea carea să cădea a rătăcirii lor 
întru eiș luîndu-o. Şi precum n-au ispitit 
pre Dumnezău să-L aibă întru conoștinţă, 
deade-i pre ei Dumnezău la neispitit gînd, 
să facă ceale ce nu se cuvin.  Plini fiind cu 
toată nedireptatea, cu curvie, cu vicleșug, 
cu lăcomie, cu răutate; plini de zavistie, de 
ucidere, de price, de înşălăciune, de nărav 
rău, Şoptitori, clevetnici, urâţi de Dumne- 
zău, ocarnici, mîndri, semeţi, aflători de 
reale, la părinţi neascultători,  Neînţelegă- 
tori, netocmiţi, nedrăgălaşi, neîmpăcăcioşi, 
nemilostivi,  Carii, direptatea lui Dumnezău 
conoscînd, că ceia ce ca aceasta fac vreadnici 
de moarte sînt, nu numai aceastea fac, ce 
încă şi binevor cu cei ce le fac. 


CAP Ii 


entru aceaea fără răspuns ești, o, 
omule, tot cela ce judeci, pentru că, 
cu carea judeci pre celalalt, pre tine 
te osîndeşti, pentru că acealeaș 
faci cela ce judeci. Şi ştim că 
iii decața lui Dumnezău iaste cu adevărat 
preste ceia ce ca aceastea fac. Și gîndești 

aceasta, o, oame, cela ce judeci pre ceia ce 
ca aceastea fac, şi făcînd aceastea, că tu vei 
scăpa de judecata lui Dumnezău? Au de 
bogăţia bunătăţii Lui, şi de suferirea, şi de 
cea îndelungă răbdare nu bagi samă, ne- 
conoscînd că bunătatea lui Dumnezău la 
pocăință pre tineaduce? Şi după năsilni- 
cia ta și nepocăită inimă, câştigi ţie urgie 
în ziua urgiei şi descoperirei și direaptei 
judecății lui Dumnezău, Carele va da 
fieștecăruia după faptele lui: Celor după 
îngăduința lucrului bun, mărire și cinste, şi 
nestricare, cearcă viață veacinică; ară 
celor ce sînt pricealnici și nu ascultă adevă- 
rul, ce ascultă nedireptatea, mînie şi urgie. 
Necazu şi strînsoare preste sufletul omului 
celui ce lucrează răul, întîiu la jidov şi la 
elin; Mărire şi cinste și pace, la tot cela 
ce lucrează binele, la jidov întîiu și la elin. 
Pentru că nu iaste făţărnicie lîngă Dumne- 
zău. Pentru că câți fără de leage au gre- 
şit, fără de leage vor și peri, şi câţi cu leage 
au greşit, pren leage să vor judeca. Pentru 
că nu-s auzitorii legii direpţi la Dumnezău, 
ce făcătorii legii să vor îndrepta. Căci, 
cînd limbile, cealea ce leage n-au, den fire 
ale legii fac, aceaştea, leage neavînd, loruş 
sînt leage.  Carii arată lucrul legii scris în 
inimile lor, împreună mărturisindu-le lor 
ştiinţa şi întru mijlocul lor gîndurile, hulind, 
au şi răspunzînd, În ziua cînd va judeca 
Dumnezău ceale ascunse ale oamenilor, 
după Evanghelia mea, pren lisus Hristos. 
Iată tu jidov te numești, şi te odihneşti pre 
leage, şi te lauzi întru Dumnezău, Și cu- 
noști voia, și ispitești cealea ce-s osebite, 
învăţat fiind den leage, Şi nădejduiești 
pre tine povaţă a fi orbilor, lumină celor 
dentru întunearec,  Certătoriu celor fără 
minte, dascăl pruncilor, avînd închipuirea 
minţii și a adevărului în leage, Deci cela 
ce înveţi pre altul, pre tine nu te înveţi? 
Cela ce strînge să nu fure, furi?  Cela ce 
zice să nu preacurvească, preacurvești? 
Cela ce urăşti idolii, furi de la besearecă? 
Care în leage te lauzi, pren călcarea legii pre 
Dumnezău necinsteşti? „Pentru că nume- 
le lui Dumnăzău prentre voi să huleaște 
întru limbi“& în ce chip scris iaste. Pentru că 
obrezania foloseaşte de vei face leagea, iară 
de călcătoriu de leage vei fi, obrezania ta 
s-au făcut acoperitoare de mădulariu. 
Deci acoperirea de mădulariu de va păzi 
direptăţile legii, au nu acoperirea de mădu- 
lariu a lui, în loc de obrezanie să va socoti? 
Şi va judeca, cea den fire acoperire de 
mădulariu leagea făcînd, pre tine, cel ce, 
pren scrisoare şi obrezanie, călcătoriu de 
leage? Pentru că nu cel de la iveală jidov 
iaste, nici cea ce e în iveală la trup obrezanie, 

Ce cel într-ascuns jidov, şi obrezania—inimii, 
cu duhul nu cu scrisoarea,a căruia laudă nu 
e de la oameni, ce de la Dumnezău. 


CAP III 


e dară iaste cel mai mult al jidovu- 
lui? Sau ce e folosul obrezaniei? 
Mult în tot chipul, pentru că, în- 
tîiu, că s-au crezut cuvintele lui 
ii Dumnezău. Pentru căci, de au 
şi necrezut oarecarii, au doară necredința 
lor credinţa lui Dumnezău va supune? Nu 
poate fi! Ce fie Dumnezău adevărat, și tot 
omul mincinos, după cum s-au scris:,,Ca să 
Te îndireptezi întru cuvintele Tale și să biru- 
iești cînd Te vei judeca Tu“. Iară de 
vreame ce nedireptatea noastră pre direpta- 
tea lui Dumnezău încheagă, ce vom zice? 
Au nedireptu e Dumnezău cela ce aduce 
urgia? Ca omul grăiescu. Să nu fie! De 
vreame ce cum va judeca Dumnezău lumea? 
Pentru că, de adevărul lui Dumnezău întru 
a mea minciună au prisosit, întru mărirea 
Lui, ce încă și eu ca un păcătos mă judec? 
Și nu după cum ne hulim şi după cum zic 
unii că noi zicem, că vom face realele, ca 
să vie ceale bune? Cărora judecata în jude- 
cată iaste. Ce dară? Mai nainte ne ţinem? 
Nu cu tot adevărul, pentru că mai nainte 
am vinuit pre jidovi și pre grecii toţi supt 
păcat a fi. Precum s-au scris că:,,Nu ias- 
te dirept nici unul; Nu iaste cela ce pri- 
ceape, nu iaste cela ce cearcă pre Dumnezău. 
Toţi s-au abătut împreună, de nemică s-au 
făcut; nu iaste cel ce face bunătate, nu aste 
pînă într-unul. Groapă deşșchisă — gâtle- 
Veni- 
nul aspidelor — supt buzile lor, Cărora 
gura de blestem şi de amărăciune plină 
e; luţi-s picioarele lor a vărsa 
sînge ; Zdrobire şi dosadă — întru căile 
lor, Și calea păcii n-au cunoscut. 
Nu iaste frica lui Dumnezău înaintea ochi- 
lor lor“. Și ştim că, cîte Leagea zice, 
celor den Leage grăiaște, ca toată gura să 
să astupe şi supt judecată să să facă toată 
lumea lui Dumnezău. Pentru că, den 
lucrurile Legii, nu să va îndirepta tot trupul 
înaintea Lui, pentru că pren Leage e cunoș- 
tința păcatului.  lară acum, fără de Leage, 
direptatea lui Dumnezău s-au arătat, măr- 
turisindu-se de Leage şi de proroci. Iară 
direptatea lui Dumnezău, pren credinţa lui 
lisus Hristos, — la toţi şi preste toți ceia 
ce cred, pentru că nu iaste despărțire. 
Pentru că toţi au greşit și să lipsescu de 
mărirea lui Dumnezău,  Îndereptîndu-se 
în dar cu al Lui har, pren răscumpărarea 
cea dentru Hristos lisus, Pre Carele au 
pusu înzinte Dumnezău curăţitoriu, pren 
credinţă întru sîngele Lui, spre arătarea 
direptăţii Lu:,pentru părăsirea celor mai de- 

nainte făcute păcate, Întru îngăduința 
lui Dumnezău, cătră arătarea direptăţii Lui 
în vreamea de acum, ca să fie El dirept și a 
înderepta pre cel den credinţa lui Iisus. 
Deci unde e lauda? S-au încuiat. Pren care 
Leage? A faptelor? Ba, ce pren Leagea cre- 
dinţei.  Socotim dirept aceaea cu credința 
a să îndirepta omul, fără de faptele Legii. 
Au al jidovilor e Dumnezău numai? Și nu şi 
al limbilor? Ba şi al limbilor. De vreame 
ce unul e Dumnezău, Carele va îndirepta tă- 
iarea împrejur den credinţă și neobrezania 
pren credință.  Leagea dară surpăm, pren 
credință? Nu poate fi, ce Leagea întărim. 


CAP IV 


eci ce vom zice pre Avraam, părin- 
tele nostru, să fie aflat trupeaşte? 
Pentru că, de Avraam den fapte 
s-au îndireptat, are laudă, ce nu 
cătră Dumnezău. Pentru că ce 
zice Scriptura?:,, Şi crezu Avraam la Dum- 
nezău, și să socoti Lui întru direptate“. 
Iară celuia ce lucrează, plata nu să soco- 
teaşte după dar, ce după datorie; lară 
celuia ce nu lucrează, ce creade spre Cela ce 
îndireptează pre cel necurat, socoteaşte-se 
credinţa lui spre direptate. În ce chip şi 
David zice fericirea omului căruia Dumne- 
zău socoteaște direptatea fără de lucruri: 
„Fericiţ cărora s-au iertat fărădelegile şi 
cărora s-au acoperit păcatele! Fericit 
bărbatul căruia nu-i va socoti Domnul pă- 
catul!“* Deci fericirea aceasta — spre obre- 
zanie au și spre neobrezanie? Pentru că 
zicem că:,,S-au socotit lui Avraam credința 
spre direptate““. Cum dară s-au socotit? 
Întru obrezanie fiind, au întru neobrezanie? 
Nu în obrezanie, ce întru neobrezanie. Și 
semn au luat de obrezanie, peceatea direptă- 
ţii credinţei cei dentru neobrezanie, ca să 
fie el părinte tuturor celor ce cred pren obre- 
zanie, ca să să socotească și lor direptatea, 
Și părinte obrezaniei nu numai celor den 
obrezanie, ce și celor ce merg în urmele cre- 
dinţei ceii dentru neobrezania părintelui 
nostru Avraam.  Pentrucă nu pren Leage 
e făgăduinţa lui Avraam, au semenţiei lui, 
ca moștenitoriu a fi el lumii, ce pren direp- 
tatea credinţei. Pentru că de sînt cei den 
Leage moșnean, deșărtatu-s-au credinţa și 
s-au surpat făgăduinţa, Pentru că leagea 
urgie lucrează, pentru că, unde nu iaste 
leage, nici călcare iaste. Pentru aceaea 
den credinţă, ca după dar, ca să fie adevă- 
rată făgăduinţa la toată semențţia, nu numai 
celui den Leage, ce şi celui den credinţa lui 
Avraam, careie iaste tată tuturor noao, 
După cum scris iaste că „Părinte a multe limbi 
am pus pre tine“, în preajma lui Dumnezău 
Căruia au crezut, Celui ce înviază pre morți şi 
cheamă ceale ce nu sînt ca cum ar fi, Carele, 
afară den nădeajde, pre nădeajde au cre- 

zut, ca să să facă el tată a multe limbi, după 
ceaea ce s-au zis:,,Așa va fi sămînţa ta“; 
Şi, neslăbind cu credinţa, nu ş-au socotit 
trupul lui adecă omorât fiind, mai de 100 
de ani fiind, şi omoriciunea zgăului Sarii, 
Iară la făgăduinţa lui Dumnezău nu s-au 
îndoit cu necredinţa, ce s-au întărit cu cre- 
dinţa, dînd mărire lui Dumnezău Și adeve- 
rindu-se că, ce au făgăduit, putearnic iaste 
a şi face; pentru aceaea s-au şi socotit lui în 
direptate. Şi nu s-au scris pentru el numai, 
că s-au socotit lui, ce și pentru noi, la carii 
iaste a să socoti, celor ce cred în Cel ce au 
învis, în lisus Domnul nostru, den morţi, 
Carele S-au vîndut pentru greşealele noastre 

şi S-au sculat pentru îndireptarea noastră. 


CAP V 


ndireptîndu-ne dirept aceaea den 
credință, pace avem cătră Dum- 
nezău, pren Domnul nostru Iisus 
Hristos,  Pren Carele şi apropiare 

= am avut cu credinţa la darul acesta, 
dentru care stămu şi ne lăudăm spre nădeaj- 
dea măririi lui Dumnezău.  Șinu numai, ce 
ne şi lăudăm întru necazuri, ştiind că neca- 
zul îngăduinţă face, Iară îngăduința is- 
pită, iară ispita nădeajde, Iară nădeajdea 
nu ruşinează, căci dragostea lui Dumnezău 
s-au vărsat în inimile noastre, pren Duhul 
Sfînt, Cela ce s-au dat noao. Pentru că 


încă Hristos, fiind noi slabi, după vreame, : 


pentru cei necuraţi au murit. Că abia 
pentru cel dirept neștine va muri, că pentru 
cel bun doară neştine cutează și a muri. 
Şi întăreaşte Dumnezău dragostea Lui la 
noi, căci, încă păcătoși fiind noi, Hristos 
pentru noi au murit. Cu mult dară mai 
vîrtos îndireptîndu-ne acum cu sîngele Lui, 
mîntui-ne-vom pren El den urgie. Pentru 
că, de vreame ce, vrăjmași fiind, ne-am împă- 
cat cu Dumnezău, pren moartea Fiiului Lui, 
cu mult mai vîrtos împăcîndu-ne, ne vom 
mântui întru viața Lui; Şi nu numai, ce 
și lăudîndu-ne întru Dumnezău, pren Dom- 
nul nostru lisus Hristos, pren Carele acum 
împăcăciunea am luat. Pentru aceaea, în 
ce chip prentr-un om păcatul în lume au în- 
trat, şi pren păcat moartea, și aşa la toţi 
oamenii moartea au trecut, spre carea toţi 
au greșit. Pentru că, pînă la Leage, păca- 
tul era în lume, iară păcatul nu să socoteaște, 
nefiind leage. Ce au împărăţit moartea 
de la Adam pînă la Moisi şi spre ceia ce n-au 
greşit, spre asămănarea greșalii lui Adam, 
carele iaste pildă Celui viitoriu. Ce nu 
după cum e greşala, așa şi darul, pentru că, 
de vreame ce cu a unuia greșală cei mulți 
au murit, cu mult mai vîrtos harul lui Dum- 
nezău și darul întru harul cel al Unuia om 
lisus Hristos la cei mulți au prisosit. Şi 
nu după cum pren unul greşind [e] darul, 

pentru că judecata e dentru unul spre osîn- 
dă, iară darul den multe greșale spre îndirep- 
tare. Pentru că, de vreame ce, cu a unuia 
greșală, moartea au împărăţit pren unul, 
cu mult mai vîrtos ceia ce,prisoseala darului 
şi harului direptăţii luînd,în viaţă vor împă- 
răţi pren Unul lisus Hristos. Deci dară, 
cum iaste prentr-un păcat la toți oamenii 
spre osîndă, așa şi prentr-o îndireptare la 
toţi oamenii spre  îndireptarea vieţii. 
Pentru că, în ce chip pren neascultarea unui 
om păcătoşi să făcură cei mulţi, așa şi 
pren ascultarea unuia direpţi să vor aleage 
cei mulți.  lară Leagea au întrat ca să 
înmulțească greșala; iară unde au înmulţit 
păcatul, au prea prisosit darul, Ca, în ce 
chip au împărăţit păcatul în moarte, aşa și 
darul va împărăţi pren direptate în viaţa 
veacinică pren Iisus Hristos, Domnul nostru. 


CAP VI 


e vom zice dară? Să rămînem în 
păcat, ca darul să să înmulțească? 
Nu poate fi. Carei am murit cu 


4 întru el? Au nu cunoaşteţi că, 
cîţi ne-am botezat în Hristos Iisus, în moar- 
tea Lui ne-am botezat? Împreună ne-am 
îngropat cu El pren botezu la moarte, ca, 
în ce chip au învis Hristos den morţi, pren 
mărirea Tatălui, aşa şi noi întru noire de 
viață vom umbla. Pentru că, de vreame 
ce împreună odrăsliţi ne-am făcut cu asămă- 
narea morţii Lui, ce şi ai învierii vom fi, 
Aceasta ştiind, că cel vechi al nostru om să 
răstigni împreună [cu El], ca să să surpe 
trupul păcatului, ca să nu mai slujim noi 
păcatului. Pentru că Cela ce au murit 
îndireptatu-S-au de cătră păcat. Iară de 
am murit împreună cu Hristos, creadem că 
vom şi trăi împreună cu EI, Știind că 
Hristos, înviind den morți, nu mai moare. 
Moartea pre El nu mai stăpîneaște. Căci 
care au murit, cu păcatul au murit odată, 
iară care trăiaște, trăiaște în Dumnezău. 
Aşa și voi, vă socotiți pre voi morţi a fi cu 
păcatul, iară vii cu Dumnezău,în Hristos 
lisus, Domnul nostru. Deci să nu împă- 
răţească păcatul întru cel pământesc al vos- 
tru trup, ca să asculte ei întru pohtele lui, 
Nici apropiaţi mădulările voastre [ca armele 
nedireptăţii la păcat, ce apropiaţi pre voi la 
Dumnezău, ca dentru morţi — vii, şi mădu- 
lările voastre—armă direptăţii lui Dumnezău. 
Pentru că păcatul pre voi nu va stăpîni, că 
nu sînteţi supt leage, ce supt daru. Ce 
dară? Să păcătuim, căci nu sîntem supt 
leage, ce supt dar? Nu poate fi. Nu 
ştiţi că la care puneţi pre voi robi spre 
ascultare, robi sînteţi căruia ascultați, au 
păcatului spre moarte, au ascultării spre di- 
reptate? Iară har fie lui Dumnezău, căci 

erați robi păcatului, şi aţi ascultat de la 
inimă la carele v-aţi dat pildă de învăţătură. 
Iară mîntuindu-vă de păcat, v-aţi robit cu 
direptatea.  Omeneaşte zic, pentru slăbi- 
ciunea trupului vostru, pentru că, în ce chip 
aţi apropiat mădularile voastre robi necură- 
ției și fărădelegii la fărădeleage, așa acum 
puneţi mădularile voastre robi direptăţii 
pre sfințenie. Căci cînd eraţi robi păcatu- 
lui, slobozi erați cu direptatea. Deci ce 
roadă aveaţi atuncea, de carei acum vă ruşi- 
naţi? Pentru că săvîrşitul acelora moarte e. 
Iară acum,mâîntuindu-vă de păcat și robindu- 
vă lui Dumnezău, aveţi roada voastră spre 
sfințire, iară sfîrşitul viaţă veacinică. 
Pentru că negoaţele păcatului moarte e, iară 
harul lui Dumnezău viaţă veacinică în 
Hristos Iisus, Domnul nostru. 


CAP VII 


u nu știţ, fraților,— pentru că la 
ceia ce știu Leagea grăiesc —, căci 
Leagea biruiaște omul, în cîtă 
vreame trăiaşte? Pentru că mu- 
iarea măritată cu bărbatul cel viu 
legată e cu leagea, iară de va muri bărbatul, 
surpatu-s-au de la leagea bărbatului. Deci 
dară, viu fiind bărbatul, preacurvă va fi de 
se va face la alt bărbat, iară de va muri băr- 
batul, slobodă iaste despre leage ca să nu 
fie ea preacurvă, făcîndu-se la alt bărbat. 
Deci, fraţii miei, şi voi v-aţ omorit cu Leagea 
pren trupul lui Hristos, ca să vă faceţ şi voi 
cu altul, cu Cela ce den morți au învis, ca 
roadă să aducem lui Dumnezău. Căci 
cînd eram în trup, patimile păcatelor, ceale 
ce sînt pren Leage, să lucra întru mădulările 
noastre, ca să aducă rod morţii. Iară acum 
ne-am surpat den Leage, murind întru carea 
ne ţineam, cît a lucra noi întru înnoirea 
Duhului, nu întru vechitura scrisorii. Ce 
dară vom zice? Leagea e păcatul? Să nu fie. 
Ce păcatul nu l-am cunoscut, fără numai 
pren Leage; pentru că și pohta n-aş şti, de 
nu Leagea ar zice:,,Să nu pohtești!“ Și 
pricină luînd păcatul pren poruncă, au lu- 
crat întru mine toată pohta, pentru că fără 
de leage păcatul e mort. ară eu trăiam 
fără de leage odinioară, iară venind porunca, 
păcatul au învis. Iară eu am murit! Şi 
să află mie porunca cea spre viață — aceasta 
spre moarte. Pentru că păcatul, îndem- 
nare luînd pren poruncă, m-au înșălat și 
pren ea au omorit. Deci Leagea sfîntă e 
și porunca sfintă, și direaptă, şi bună. 
Cel bun dar mie mi s-au făcut moarte? 
Să nu fie. Ce păcatul, ca să să arate pă- 
cat, pren cel bun mie lucrînd moarte, ca 
să să facă de prisosit păcătuit păcatul, 
pren poruncă. Pentru că ştim că 
Leagea duhovnicească iaste, iară eu tru- 

pesc sînt, vîndut supt păcat. Pentru că 
ce lucrez nu ştiu, că nu care voiu aceasta 
fac, ce care urăsc aceasta fac. Iară de fac 
aceasta care nu voiu, împreună zic cu Leagea 
că e bună. Iară acum nu mai lucrez eu 
aceasta, ce păcatul cel ce lăcuiaște în mine. 
Pentru că ştiu că nu lăcuiaşte în mine, adecă 
în trupul mieu bun, pentru că a vrea află-să 
la mine, iară a lucra binele nu aflu. Pentru 
că nu binele care voiu fac, ce răul care nu 
voiu acesta fac. Iară de vreame ce cel ce 
nu voiu eu acesta fac, nu mai fac eu pre el, 
ce păcatul cel ce lăcuiaște în mine. Aflu 
dară leagea celui ce va mie să fac binele, 
căci mie răul aproape să află. Pentru că 
împreună mă veselesc cu leagea lui Dumne- 
zău, după cel den lăuntru om.  lară văz 
altă leage întru mădulările meale, oştind 
împotriva legii gîndului mieu şi robindu-mă 
cu leagea păcatului, ceaea ce iaste în mădu- 
lările meale.  Dosăditul eu om! Cine mă 
va mîntui den trupul morţii aceştiia? 
Mulţămesc lui Dumnezău, pren Iisus Hristos, 
Domnului nostru! Deci dară, e sîngur cu 
gîndul slujăsc legii lui Dumnezău, iară cu 
trupul legii păcatului. 


CAP VIII 


emică dară acum osîndă celor ce 
- în Hristos lisus nu trupeaște umblă, 

ce duhovniceaşte. Pentru că lea- 
gea duhului vieții întru Hristos 

lisus mântuitu-m-au de legea pă- 
catului şi a morţii, Pentru că celneputin- 
cios al legii, întru carea slăbiia pren trup, 
Dumnezău pre Fiiul Său trimiţînd, întru 
asămănare de trup de păcat, şi, pentru pă- 
cat, osîndi păcatul cu trupul, Ca îndirep- 
tarea Legii să să plinească întru noi, ceia ce 
nu trupeaște umblă, ce duhovniceaște. 
Pentru că cei ce sînt trupeaște, cealea ale 
trupului gîndescu, iară cei ai Duhului, ale 
Duhului. Pentru că gîndul trupului moar- 
tea e, iară gîndul Duhului viață şi pace; 
Pentru că gîndul trupului vrajbă e la Dum- 
nezău, pentru că legii lui Dumnezău nu să 
supune, că nici poate. Şi cei ce sînt în 
trup lui Dumnezău a plăcea nu pot. Iară 
voi nu sînteţi în trup, ce întru Duh, de Duhul 
lui Dumnezău lăcuiaște întru voi; şi de n-are 
neştine Duhul lui Hristos, acesta nu iaste al 
Lui. ară de e Hristos întru voi, trupul e 
mort pentru păcat, iară Duhul e viaţă pentru 
direptate,. Iară de Duhul Celuia ce au 
învis pre lisus den morți lăcuiaște întru voi, 
Cela ce au învis pre Hristos den morţi învia- 
va şi ceale pămintești trupurile voastre, 
pentru cela ce lăcuiaşte al Lui Duh întru voi. 
Deci poate fi, fraţilor, datori sîntem 
nu cu trupul trupeaşte a trăi. Pentru 
că, de trupeaște trăiţi, veţi să muriţ, iară 
de cu Duhul lucrurile trupului omorâţi, 

trăi-veţi. Căci câţi cu Duhul lui Dumnezău 
să poartă, aceştea sînt fiii lui Dumnezău. 
Pentru că n-aţi luat duh de robie iarăş spre 
frică, ce aţi luat Duh de punere-de-fii, 
întru carele strigăm: Avva! Tatăl! Duhul 
acesta mărturiseaște împreună cu duhul 
nostru că sîntem fii lui Dumnezău.  lară 
de sîntem fii, şi moşninitori, moşninitori lui 
Dumnezău, și împreună-moşninitori lui 
Hristos, de vreame ce pătimim împreună, 
ca împreună să ne mărim. Pentru că 
socotesc că nu-s vreadnice patemile vremii 
de acum cătră cea viitoare mărire, să să 
descopere cătră noi. Pentru că nădeajdea 
zidirii, descoperirea fiilor lui Dumnezău 
aşteaptă. Că deşertăciunii zidirea s-au 
supus, nu de bună voie, ce pentru cela ce 
au supus, pre nădeajde, Căci şi aceasta 
zidire mîntui-se-va de la robia stricăciunii, 
la volnicia măririi fiilor lui Dumnezău. 
Pentru că știm că toată zidirea împreună 
suspină şi împreună să chinuiaște pînă acum. 
Și nu numai, ce şi noi, începătura Duhului 
avînd, şi noi sînguri întru noi suspinăm, 
puneri-de-fii aşteptînd, mîntuirea trupului 
nostru. Pentru că, cu nădeajdea ne-am 
mântuit, iară nădeajdea ce să veade nu iaste 
nădeajdea; pentru că, ce veade neștine, ce 
şi nădeajduiaște? ară de nu carea vedem 
nădejduim, pren îngăduință aşteptăm. 
Așijderea și Duhul împreună-ajutoreaște 
slăbiciunilor noastre, pentru că ce ne vom 
ruga, după cum să cade, nu știm, ce Duhul 
acesta roagă-Se pentru noi, cu suspinuri 
negrăite. Iară Cela ce cercetează inemile 
ştie ce e gîndul Duhului, căci dumnezeiaşte 
să roagă pentru svinţi. Și ştim că celora 
ce iubesc pre Dumnezău toate împreună-lu- 
crează spre bine,celor ce după puneri-înainte 
chemaţi sînt. Pentru că pre carii au cunos- 
cut mai nainte, au şi rînduit mai nainte 
tocma la față chipului Fiiului Lui, ca să fie 
El dentîiu născut întru mulți frați. Şi pre 
carii au rînduit mai nainte, pre aceștea au și 
chemat, și pre carii au chemat, pre aceștea 
au şi îndireptat, și pre carii au îndireptat, 
pre aceștea au şi mărit, Ce vom zice dară 
cătră aceastea? De e Dumnezău pentru noi, 
cine e împotriva noastră? Carele pre al 
Său Fiiu n-au cruțat, ce pentru noi toţi au 
dat pre Dînsul, cum nu și „împreună cu EI, 
toate noao ne va dărui? Cine va piri asu- 
pra aleşilor lui Dumnezău? Dumnezău e Cel 
ce îndireptează. Cine e Cel ce osîndeaște? 
Hristos, Cel ce au murit și mai vîrtos 
Carele S-au și sculat, Carele şi iaste în 
direapta lui Dumnezău, Carele Să și roagă 
pentru noi. Cine pre noi ne va despărţi 
de dragostea lui Hristos? Necaz, au strîn- 
soare, au gonire, au foamete, au golăta- 
tea, au primejdie, au sabie? După cum 

scris iaste căci “Pentru Tine omorimu-ne 
toată ziua, făcutu-ne-am ca oile jungherii““, 
Ce întru aceastea toate preabiruim, pren 
Cela ce au iubit pre noi. Pentru că adeve- 
rit sînt că nici moarte, nici viaţă, nici înge- 
rii, nici începăturile, nici puterile, nici ceale 
ce sînt, nici ceale viitoare, Nici înălțime, 
nici adîncime, nici altă oarecare zidire va 
putea pre noi să ne osebească de dragostea 
lui Dumnezău cea ce e în Hristos lisus, 
Domnul nostru. 


CAP IX 


devărat zic în Hristos, nu bîrfesc, 
împreună mărturisindu-mi ştiinţa 
mea. întru Duhul Sfînt, Căci 
întristare mie mare, şi neîncetată 
dureare inimii meale, Că mă 
rugam eu singur anathema să fie de la 
Hristos, pentru fraţii miei, care-m sînt ru- 
denii după trup, Carii sînt. israilteani, 
[ale] cărora [sînt] punerea- -de-fii, şi mărirea, 
și făgăduinţile, și rînduiala legii, şi slujba, 
şi făgăduinţele, [Ai] cărora sînt părinţii 
şi den carei iaste Hristos trupeaşte, Cela ce 
iaste preste toți Dumnezău, binecuvântat în 
veaci, amin! Și nu poate fi, căci au scă- 
zut cuvîntul lui Dumnezău, pentru că nu 
toţi cei din Israil aceştea-s Israil; Nici 
căci sînt sămînţa lui Avraam, toţi sînt fii, 
ce „întru Isaac chema-să-va ţie semenţie“, 
Adecă nu fiii trupului,aceştea-s fii lui Dum- 
năzău, ce fiii făgăduinţii socotescu-se întru 
semenţie. Pentru că al făgăduinţii e cu- 
vîntul acesta:,,După vreamea aceasta voiu 
veni şi va fi la Sara fiiu““ Şi nu numai, 
ce şi Reveca dentr-unul așternut avînd lui 
Isaac, părintelui nostru, Pentru că, încă 
nenăscînd, nici făcînd cevaș bun sau rău, ca 
cea după aleagerea lui Dumnezău punere- 
înainte să rămiie, nu den fapte, ce den Cel 
ce cheamă, Grăitu-s-au ei că „cel mai 
mare va sluji celui mai mic“ Cum iaste 
scris:,,Pre Iacov am îndrăgit, iară pre Isaf 
am urât“ Deci ce vom zice? Au strimbă- 
tate e la Dumnezău? Să nuseafle! Pentru 
că lui Moisi zice:,,Milui-voiu pre carele voi 
milui şi Mă voiu îndura de carele Mă voiu 
îndura“ Deci poate fi că nici celuia ce 
va, nici celuia ce aleargă, ce celuia ce milu- 
iaşte Dumnezău. Pentru că zice Scriptura 
lui Faraon că „Spre aceastaş am ridicat pre 
tine, ca să arăt întru tine putearea Mea și 
ca să să vestească numele Mieu întru tot 
pămîntul“. Poate fi dară că, pre carele 
va, miluiaște, iară pre carele va, împie- 
treaște. Zice-m-vei pentru aceaea mie: 
Ce dară mai defaimă? Pentru că la voia 
Lui cine stă împotrivă? Însă dirept 
aceaea, o, omule, tu cine eşti, cela ce 
răspunzi lui Dumnezău? Au grăi-va zidirea 
Celui ce au zidit: Ce m-ai făcut aşa? Au 
n-are puteare olariul pre lut, dentru aceaeaș 
sfărîmătură a face cel ce e de cinste vas 

şi cel de necinste? lară de vreame ce, 
vrînd Dumnezău să arate urgia şi să să co- 
noască putinţa Lui, au adus cu multă 
îndelungare a mîniei vase de urgie întărite 
spre peire Și, ca să arate avuţia mărirei 
Lui, preste vase de milă, carele au gătit mai 
înainte spre mărire, Pre carii au şi che- 
mat pre noi, nu nurmai dentru jidovi, ce și 
dentru limbi, După cum și la losie zice: 
„» Chema-voiu pre cel ce nu e norodul Mieu, 
norodul Mieu, şi pe cea neîndrăgită îndră- 
gită; Şi va fi în locul unde s-au grăit lor: 
“Nu norodul Mieu — voi!”, acolo să vor 
chema “Fiii lui Dumnezău Celui viu'“. 
Iară Isaia strigă pentru Israil:,,De va fi 
numărul fiilor lui Israil ca năsipul mării, 
rămăşiţa să va mîntui. Pentru că, cuvînt 
săvîrşind şi scurtînd, întru direptate, că cu- 
vînt scurtat va face Domnul pre pămînt“. 
Şi după cum au grăit mai nainte Isaia:,, De 
nu Domnul Savaoth au lăsat noao sămînţă, 
ca Sodomul ne-am fi făcut şi ca Gomorul 
ne-am fi sămănat“. Ce dară vom zice? 
Că limbile cealea ce nu gonesc direptatea 
au apucat direptatea, iară direptatea-cea 
den credinţă, Iară Israil, gonind leagea 
direptăţii, la leagea direptăţii n-au sosit. 
Pentru ce? Căci nu den credinţă, ce ca den 
faptele Legii; pentru că s-au poticnit la 
piatra poticnirei, După cum iaste scris: 
„lată, puiu în Sion piatră de poticnire și 
piatră de zminteală; şi tot cela ce va creade 
preste ea nu se va ruşina“. 


CAP X 


raţilor, bunăvrearea inimii meale şi 
ruga cea cătră Dumnezău, preste 
Israil, iaste spre mîntuire. Pentru 
că mărturisesc lor că rîvnirea lui 
Esi Dumnezău au, ce nu după cuno- 
ştință. Pentru că,neștiind a lui Dumne- 
zău direptate şi a lor direptate cercînd să o 
întărească, la direptatea lui Dumnezău nu 
s-au supus. Pentru că săvîrşirea Legii 
Hristos e, la direptate, la tot cela ce creade. 
Pentru că Moisi scrie direptatea cea den 
leage, că:,,Omul cela ce va face pre eale 
trăl-va întru eale““. Iară cea den credință 
direptate aşa zice:,, Să nu zici întru inima ta: 
Cine se va sui în ceriu?'“, adecă pre Hristos 
să-l pogoară.  Sau:,,Cine să va pogori în cel 
fără de fund?“, adecă pre Hristos să-l suie. 
Dară ce zice [Scriptura] ? „Aproape ţi-e 
graiul, la ruga ta şi în inima ta“, —adecă graiul 
credinţei, carele mărturisim. Că de vei 
mărturisi întru gura ta pre Domnul lisus și 
vei creade întru inima ta că Dumnezău pre 
El L-au învis den morţi, mîntui-te-vei. Pen- 
tru că, cu inima să creade în direptate, iară 
cu gura să mărturiseaşte spre mîntuire. 
Pentru că așa zice Scriptura:,, Tot cela ce 
creade întru El nu se varuşina““. Pentru că 
nu iaste osebire jidovului şi elinului, pentru 
că Acestaş Domnul tuturor, bogat fiind 

la toţi ceia ce-L cheamă pre El. Pentru că: 
„Tot oricarele va chema numele Domnului 
mâîntui-se-va““. Cum dară vor chema la 
Carele n-au crezut? Și cum vor creade, pre 
Carele n-au auzit? Și cum vor auzi fără de 
propoveduitoriu? Şi cum vorpropovedui, 
de nu se vor trimite? După cum s-au scris: 
„Cîtu-s de frumoase picioarele celor ce 
binevestesc pacea, celor ce binevestesc bu- 
nătăţile!“* Ce nu toţi au ascultat Evan- 
ghelia, pentru că Isaia zice:,, Doamne, cine 
au crezut auzului nostru?“ Deci credința 
e den auz, iară auzul pren graiul lui Dum- 
nezeu. Ce zic: Nu cumva n-au auzit? Însă 
dirept aceaea:,,În tot pămîntul au ieșit răs- 
punsul lor şi la marginile lumii graiurile lor“. 
Ce zicu: Cîndai n-au cunoscut Israil? Întîiu 
Moisi zice:,,Eu voiu rîvni pre voi nu spre 
limbi, spre limbă fără înţeleagere voiu urgisi 
pre voi“.  lară Isaia îndrăzneaște şi zice: 
»„Aflaiu-Mă celora ce pre Mine nu cearcă, 
arătatu-M-am celora ce pre Mine nu în- 
treabă“. Iară cătră Israil zise:,,loată 
ziua am întinsu mînile Meale cătră norod 
neascultătoriu și pricitoriu“. 


CAP XI 


icu dirept ceea:,,Au doară au îm- 
pinsu Dumnezău norodul Lui?* 
Să nu fie! Pentru că şi eu israil- 
teanu sînt, den sămînţa lui Avraam, 
den fealiul lui Veniamin. N-au 
lepădat Dumnezău pre norodul Lui, pre 
carele mai nainte au ştiut. Au nu știți la Ilie 
ce zice Scriptura? Cum să roagă lui Dumne- 
zău asupra lui Israil, zicînd: ;„ Doamne, 
pre proorocii Tăi au omorît şi jirtăvnicile 
Tale le-au săpat și eu am rămas sîngur și 
cearcă sufletul mieu““. Ce ce zice lui răs- 
punsul? ,,Lăsatu-Mi-am Mie 7000 de băr- 
baţi carii n-au plecat genuchiul la Vaal“. 
Aşa dară şi întru aceasta vreame lăsare după 
aleagerea darului s-au făcut. Iară de e den 
dar, nu mai iaste den fapte, de vreame ce 
darul nu să mai face dar; iară de e den lu- 
cruri, nu mai iaste dar, de vreame ce lucrul 
nu mai iaste lucru. Ce e dară? Care 
cearcă Israil, aceasta n-au nemerit, iară 
aleagerea au nemerit, iară ceialalți s-au 
împietrit. Precum iaste scris:,,Dat-au lor 
Dumnezău duh de umilință, ochi ca să nu 
vază şi urechi ca să nu auză, pînă în ziua de 
astăzi“. Şi David zice:,, Facă-să masa lor 
în laţu, şi în vînat, și în sminteală, şi spre 
răsplătire lor!  Întunece-se ochii lor ca să 
nu vază și umărul lor pururea îl înduplecă!“* 
Zicu dară: Cîndai n-au greșit ca să cază? 
Să nu fie! Ce cu a lor greşală mîntuirea 
e la limbi, ca să rivnească pre ei. ară 
de e greşala lor avuţia lumii şi biruința 
lor avuţia limbilor, cu cît mai mult plinirea 
lor! Pentru că voao zic, limbilor: 
Întrucît sînt eu al limbilor apostol, slujba 
mea mărescu, Ca cîndai voiu rîvni 

al mieu trup şi voiu mîntui pre vreunii 
dentru ei. Pentru că, de e lepădarea lor 
împăcarea lumii, ce e luarea alta, fără nu- 
mai viața den morţi? Iară de e începătura 
sfîntă, și amestecătura; şi de e rădăcina 
sfîntă, şi ramurile. Iară de s-au și frînt 
oarecare den ramuri, iară tu, maslin sălbatec 
fiind, te-ai alcătuit întru ei şi împreună păr- 
tașu rădăcinii şi grăsimei maslinului te-ai fă- 
cut, Nu te lăuda asupra ramurilor; iară de 
te lauzi, nu tu rădăcina porți, ce.rădăcina pre 
tine.  Zice-vei dirept aceaea: Frîntu-s-au 
ramurile, ca eu să mă alcătuiesc. Bine! 
Cu necredinţa s-au frînt, iară tu cu credința 
ai stătut. Nu gîndi sus, ceteteame; Pentru 
că, de vreame ce Dumnezău ceale den fire 
stîlpări n-au cruțat, cîndai nici pre tine va 
cruța. Caută dară bunătatea şi năsilni- 
cia lui Dumnezău: preste ceia ce au căzut, 
năsilnicie, iară preste tine bunătate, de vei 
rămânea pre bunătate, de vreame, ce [altfel] 
şi tu te veităia, Şi aceia, denu vor rămi- 
nea la necredinţă, altui-să-vor, pentru că 
putearnic iaste Dumnezău iarăş să-i altu- 
iască pre ei. Pentru că, de vreame ce tu 
den cel după fire sălbatec maslin te-ai tăiat 
şi afară den fire te-ai altuit maslin bun, cu 
cît mai vîrtos aceştea, ce-s după fire, să vor 
altui la al lor maslin. Pentru că nu voiu 
ca să nu știți voi, fraţilor, taina aceasta, ca 
să nu fiţi la înșivă înţelepţi, căci împietrire 
de o parte la Israil s-au făcut, pînă unde 
plinirea limbilor va întra. Şi aşa tot 
Israilul să va mâîntui, precum s-au scris: 
„Veni-va den Sion Cela ce izbăveaște şi va 
înturma necurăţiile de la lacov. Şi aceasta 
e lor cea de la Mine făgăduinţă, cînd voiu 
lua păcatele lor“. Însă după Evanghelie 
vrăjmaș [i ] pentru voi, iară după aleagere 
iubiţi, pentru părinţi. Pentru că necăite-s 
darurile şi chemarea lui Dumnezău. Pentru 
că, în ce chip şi voi odinioară n-aţi ascultat 
pre Dumnezău, iară acum v-aţi miluit cual 
acestora neascultare, Aşa şi aceștea acum 
au neascultat, la mila voastră, ca şi ei să să 
miluiască. Pentru că împreună închise 
Dumnezău pre toţi spre neascultare, ca pre 
toţi -să miluiască. O, adîncime de bogă- 
ție, şi de înţelepciune, şi de înțeleagerea lui 
Dumnezău ! Câtu-s de necercetate judecăţile 
Lui şi neurmate căile Lui. Pentru că cine 
au cunoscut gindul Domnului? Sau cine 
sveatnic Lui s-au făcut? Au cine au dat 
înaintea Lui și să va răsplăti Lui? 
Căci dentru EI, şi pren EI, şi 
la El sînt toate. Lui 
mărirea în veaci. 
Amin! 

CAP XII 


og dirept aceaea pre voi, fraţilor, 
pren îndurările lui Dumnezău, să 
puneţi trupurile voastre jîrtvă vie, 
svîntă, bine-plăcută lui Dumnezău, 
cea cuvîntătoare slujba voastră 
Şi nu vă închipuiţi cu veacul acesta, ce vă 
premeniţi chipul cu înnoirea minții voastre, 
ca să ispitiţi voi ce iaste voia lui Dumnezău 
cea bună, şi bine-plăcută, şi deplin. Pentru 
că zic, pren darul ce mie mi s-au dat, la tot 
cela ce iaste între voi, să nu gîndească mai 
sus, mai mult decît i să cade să gîndească, 
ce să gîndească ca să-ș ţie întreg gîndul, la 
fieştecarele după cum Dumnezău au împăr- 
ţit măsură credinţei. Pentru că, în ce 
chip într-un trup mădulări multe avem, 
iară mădulările toate nu acelaș fapt au, 
Așa cei mulți un trup sîntem întru Hristos, 
iară cîte unul, unul altuia mădulare. Şi 
avînd daruri, după darul ce s-au dat noao în 
multe fealiuri, ori prorocie, după asămă- 
narea credinţii, Ori slujbă, întru slujbă, 
ori cela ce învaţă, întru dăscălie, Ori cela 
ce să roagă, la rugă, cela ce dă, întru pros- 
time, cela ce ispravnic iaste, cu sîrguială, 
cela ce miluiaşte, cu blindeaţe!  Dragos- 
tea—nefăţarnică, urînd răul, lipindu-vă la 
bine. Că iubirea frăţiei, unul la alalt —iubi- 
toriu; cu cinstea, unul pre altul — mai nainte 
povăţind. Cu sîrguiala nu leaneş, cu 
duhul fierbînd, vremii slujind; Cu nădeaj- 
dea bucurîndu-vă, la necaz răbdînd, la rugă- 
ciune îngăduind, La trebile sfinților 
părtaş [i] fiind, iubirea de striini gonind. 
Binecuvîntaţi pre ceia ce gonesc pre voi, 
blagosloviţi şi nu-i osîndiţi. Să vă bucu- 
raţi cu cei ce să bucură și să plîngeţi cu ceia 
ce pling. Una unul altuia gîndind, nu 
ceale înalte gîndind, ce cu ceale smerite 
împreună luîndu-vă; şi [nu] vă faceţi înţe- 
lepţi la înșivă.  Nimunui rău pentru rău 
dînd, socotind mai nainte (cele bune înain- 
tea tuturor oamenilor, De e cu putinţă, 
cea dentru voi, cu toţi oamenii avînd pace. 
Nu pre voi să vă izbîndiţi, iubiţilor, ce daţi 
loc urgiei, pentru că scris iaste:,, A Mea e iz- 
bînda, Eu voiu răsplăti,zice Domnul“. Deci 
de va fi flămînd vrăjmașul tău, hrăneaște 
pre el, de e setos, adapă-l pre el, pentru că, 
aceasta făcînd, cărbuni de foc vei grămădi 
preste capul lui. Nu te birui de cel rău, 
ce biruiaște cu binele pre rău. 


CAP XIII 


ot sufletul la biruințele ce-s 
mai presus să să supuie, pen- 
tru că nu -iaste biruință, fără 
4 bi numai de la Dumnezău, iară 
Es cealea ce sînt biruinţe, de Dum- 
nezău rînduite sînt. Deci cela ce să 

împonceşază biruinţii, la a lui Dumnezău 
poruncă stă împotrivă, iară ceia ce stau 
împotrivă, lor judecată-ş vor lua. Pentru 
că boiarii nu sînt frică lucrurilor bune, ce 
celor reale.. Şi vei să nu te temi de biru- 
ință? Binele fă şi vei avea laudă dentru ea. 
Pentru că sluga lui Dumnezău iaste ție spre 
bine; iară de vei face răul, teame-te, pentru 
că nu în zadar sabia poartă, pentru că slugă 
lui Dumnezău iaste, izbînditoriu spre urgie 
celuia ce face răul. Pentru aceaea trebuie 
să să supuie, nu numai pentru urgie, ce și 
pentru ştiinţă. Pentru aceaea dară și bi- 
ruri plătiţi, pentru că posluşnici lui Dum- 
nezău sînt spre aceasta, aceasta așteptînd. 
Daţi dară la toţi datoriile: celui cu birul, 
birul; celui cu dajdea, dajdea; celui cu frică, 
frica; celui cu cinstea, cinstea. Nemănui 
nemică să nu fiţ datori, fără numai a iubi 
unul pre altul, pentru că cela ce iubeaşte 
pre altul leagea auplinit. Pentru că ceaea 
ce zice: Nu preacurvi, nu omori, nu fura, 
nu mărturisi minciuni, nu pohti şi oricare 
altă poruncă,întru acest cuvînt să adună, 
întru: Să iubești pre aproapele tău, ca pre 
tine. Dragostea aproapelui rău nu face, 
plinirea dară a Legii dragostea e. Şi aceas- 
ta ştiind vreamea, că vreame e acum noi 
den somn să ne sculăm, pentru că acum mai 
aproape e de noi mâîntuirea, decît cînd am 
crezut. 
ziua s-au apropiat. Să lepădăm dară lucru- 
rile întunearecului şi să ne îmbrăcăm cu 
armele luminei. Ca ziua, cu cuviință să 
umblăm, nu cu ospeaţe și beţii, nu cu căl- 
cări şi necurăţii, nu cu price și cu rîvnire, 
ce îmbrăcaţi-vă pren Domnul Iisus Hristos 
şi a trupului socoteală nu faceţi la pohte. 


CAP XIV 


ară pre cela ce boleaște la credință 
îl luaţ,nu întru cercetări de cugete. 
Că unul creade să mănînce toate, 
iară cela ce e slab legumi mănîncă. 
Cela ce mănîncă,pre cela ce nu mă- 
nîncă să nu-l defaime; şi cela ce nu mănîncă, 
pre cela ce mănîncă să nu-l judece, pentru 
că Dumnezău pre el l-au luat. Iu cine 
eşti, cel ce judeci pre slugă streină? La dom- 
nul său stă au cade. Iară va sta, pentru că 
tare iaste Dumnezău să-l întărească pre el. 
Unul judecă den zi în zi, iară altul judecă 
preste toată ziua; și fieştecarele întru a sa 
minte să să adevereaze.  Cela ce gîndeaște 
ziua, la Domnul gîndeaște; și cela ce nu gîn- 
deaşte ziua, la Domnul nu gîndeaşte. Și cela 
ce mănîncă, Domnului mănîncă, pentru că 
mulțămeaşte lui Dumnezău; şi cela ce nu 
mănîncă, Domnului nu mănîncă, și mulţă- 
meaşte lui Dumnezău. Pentru că 
nimeni dentru noi luiş trăiaşte şi nimeni 
luiş. moare. Pentru că, de vom şi 


Noaptea au plecat înainte, iară . 

trăi, Domnului trăim, şi de vom muri, 
Domnului murim. Deci, ori trăim, ori mu- 
rim, ai Domnului sîntem. Că spre aceasta 
Hristos și au murit, şi au învis, și au de iznoa- 
vă trăit, ca morţilor şi viilor să domnească. 
Dară tu, ce judeci pre fratele tău? Au şi tu, 
ce defaimi pre fratele tău? Pentru că toţi 
vom sta de faţă la divanul lui Hristos. 


Pentru că scris e:,,Viu [sînt JEu, zice Dom- 


nul, că Mie se va pleca tot genuchiul şi 
toată limba se va mărturisi lui Dumnezău: 
Deci dară, fieștecarele dentru noi pentru 
dînsul samă va da lui Dumnezău. Deci să 
nu mai judecăm unul pre alt, ce aceasta să 
judecați mai mult, ca să nu să puie piadecă 
fratelui au sminteală. Ştiu şi adeverit 
sînt în Domnul lisus, că nemică nu e spur- 
cat pren el, fără numai la cela ce socoteaşte 
a fi ceva spurcat, aceluia e spurcat. Iară 
de să mîhneaște pentru mîncare fratele tău, 
nu umbli decii după dragoste; nu cu mîn- 
carea ta pre acela piarde, pentru carele 
Hristos au murit. Să nu se hulească dară 
binele vostru. Pentru că nu iaste împără- 
ţia lui Dumnezău mîncare sau băutură, ce 
direptate şi pace, și bucurie îrtru Duhul 
Svînt. Pentru că cela ce înthu aceastea 
slujaște lui Hristos, bine e plăcut lui Dum- 
nezău și ispitit la oameni. Deci să gonim 
ale păcii și ceale ale întemeiarii unuia cătră 
altul. Nu pentru mîncare strica lucrul lui 
Dumnezău! 'Toate-s curate, ce rău e omului 
celuia ce pren poticneală mănîncă. Bine 
e a nu mînca carne, nici a bea vin, nici întru 
care fratele tău să împiadecă, au să smin- 
teaşte, au slăbeaște [în credinţ ă].  Tucre- 
dință ai? Asupra ta să aibi înaintea lui Dum- 


„nezău. Fericit cela ce nu judecă pre sine 


"întru carea ispiteaşte! 


lară cela ce să 

cercetează, de va mînca, osîndeaşte-se, căci 

nu e den credinţă; și tot ce nu e den cre- 
dinţă păcat iaste. 


CAP XV 


i datori sîntem noi,cei tari,slăbi- 
ciunile celor neputincioşi a le purta 
şi nu noao să ne plăcem. Pentru 
că fieştecarele dentru noi aproape- 
lui său să placă spre bine, cătră 

Pentru că și Hristos nu Lui Ș-au 


zidire. 
plăcut, ce, după cumu e scris:,,Ocările celor 
ce ocărăsc pre Tine, căzut-au preste Mine“ 
Pentru că, cîte s-au scris mai înainte la a 
noastră învăţătură, s-au scris mai nainte, ca 
pren răbdare și pren mîngiiarea Scripturilor 


nădeajdea să o avem.  lară Dumnezăul 
îngăduinții și al mîngiierii să dea voao una 
să gîndiți între voi, după Hristos lisus, 
Ca toţi odată cu o gură să măriţ pre Dum- 
nezău şi Părintele Domnului nostru lisus 
Hristos. Pentru aceaealuaţi unul pre altul, 
cum și Hristos au luat pre noi, întru mărirea 
lui Dumnezău. Şi zicu pre lisus Hristos po- 

sluşnic să Să fie făcut obrezaniei, pentru 
adevărul lui Dumnezău, ca să adevereaze 
făgăduinţile părinţilor, Iară limbile, 
pentru milă, să mărească pre Dumnezău, 
cum iaste scris: ,,Pentru aceaea mărturisi- 
mă-voiu 'Ţie întru limbi şi numele Tău voiu 
cînta“. Şi iarăş zice:,,Veseliţi-vă, limbi, 
cu norodul Lui“ Şi iarăș:,, Lăudaţ pre 
Domnul toate limbile şi-L făliți pre EI 
toate noroadele““ Şi iarăș Isaia zice: 
„Fi-va rădăcina lui Iesei, și Cela ce Să 
scoală să domnească limbile, preste EI 
limbile vor nădejdui“. Iară Dumnezăul 
nădejdii să umple pre voi de toată bucuria 
şi pacea, crezînd, ca să prisosiți voi întru 
nădeajde, întru putearea Duhului Svînt. 
Şi adeverit sînt şi eu sîngur, fraţilor, pentru 
voi, că şi voi plini sînteţ de bunătate, pli- 
niţi de toată mintea, putînd și unul pre 
altul a învăţa. Şi maicu îndrăzneală am 
scris voao, fraților, despre o parte, ca cum 
v-aş mai aduce aminte voao pentru darul 
cela ce s-au dat mie de la Dumnezău A fi 
eu slujitoriu lui Iisus Hristos, la limbi, cu 
slujbă sfîntă lucrînd Evanghelia lui Dum- 
nezău, ca să să facă aducerea limbilor bine 
priimită, sfinţită cu Duhu Sfînt. Am, 
dirept aceaea, laudă întru Iisus Hristos ceale 
despre Dumnezău. Pentru că nu voiu 
cuteza a grăi ceva den. carele n-au lucrat 
Hristos pren mine, spre ascultarea limbilor, 
cu cuvîntul şi cu faptul, Întru puteri de 
seamne și de minuni, întru putearea Duhu- 
lui lui Dumnezău, cît eu, de la Ierusalim şi 
împrejur pînă la Iliric, am umplut Evan- 
ghelia lui Hristos; Şi aşa, nevoindu-mă a 
binevesti, nu unde s-au numit Hristos, ca 
nu preste striină temelie să zidescu, Ce, 
după cum s-au scris:,,Cărora nu s-au vestit 
pentru El, vedea-vor; și carii n-au auzit, 
înţeleage-vor““. Pentru aceaea mă şi 
opriiam de multe ori a veni cătră voi. 
Iară acum, nemaiavînd locu întru laturile 
aceastea și pohtă avînd a veni cătră voi 
den mulţi ani, Şi deaca voiu mearge la 
Şpania, veni-voiu cătră voi, pentru că nă- 
dejduiescu, mergînd, să văz pre voi, şi des- 
pre voi să mă trimiţu acolo, de mă voiu 
umplea întîiu despre voi de o parte.  lară 
acum mergu în Ierusalim slujind sfinţilor. 
Pentru că binevrură Machidonia şi Ahaia 
împreunare oarecare a face la săracii sfinţi- 
lor celor den Ierusalim. Pentru că bine- 
vrură şi datori lor sînt;pentru că, de vreame 
ce întru ceale duhovnicești ale lor s-au 
împreunat limbile, datori sînt şi întru 
ceale trupeşti să slujască lor. Aceasta 
dară săvirşind şi pecetluind lor roada 
aceasta, treace-voiu pren voi la Spania. Şi 
ştiu că, venind cătră voi, cu plinirea blago- 
sloveniei, a Evangheliei lui Hristos, voiu veni. 
Şi rog pre voi, fraţilor, pren Domnul nostru 

lisus Hristos şi prin dragostea Duhului, să 
nevoiţi împreună cu mine la rugi pentru 
mine cătră Dumnezău, Ca să mă izbă- 
vescu de cătră cei ce-s neascultători în 
Iudea. şi ca slujba mea cea den Ierusalim 
bine priimită să să facă sfinților, Ca cu 
bucurie să viu cătră voi, pren voia lui 
Dumnezău, şi să mă odihnescu împreună 
cu voi.  lară Dumnezăul păcii—cu toţi 
cu voi. Amin! 


CAP XVI 


i împrietenescu voao pre Fivi, sora 
noastră, fiind slujnică Besearicii 
den Chenhrees, Ca pre easăo 
priimiţi întru Domnul, vredni- 
ceaște sfinţilor, şi să o ajutoriţi 
ori întru ce lucru despre voi îi va trebui, 
pentru că şi ea socotitoare a mulți s-au fă- 
cut, și mie sîngur.  Închinaţi-vă Preschilei 
şi Achilei, celor împreună-lucrători mie 
întru Hristos lisus,  Carii, pentru sufletul 
mieu, pre a lor cerbice supusu-o-au, cărora 
nu numai eu sîngur mulțimescu, ce și toate 
Besearicile limbilor, Şi cea de la casa lor 
Besearică. Închinaţi-vă lui Epeneton, iubi- 


toriului miew, carele iaste începătură 
Ahaiei. la Hristos. Închinaţi- -vă Mariamei, 
carea mult au ostenit la noi. Închinaţi- 


vă lui Andronic și luniei, rudelor meale și 
împreună robiți cu mine, carei sînt vestiți 
întru apostoli, carii şi mai nainte de mine 
s-au făcut întru Hristos. Închinaţi-vă 
Ampliei, iubitului mieu întru Domnul. 
Închinaţi-vă lui Urvan, celui împreună- 
lucrătoriu al nostru întru Hristos, şi lui 
Stahis, iubitului mieu.  Închinaţi-vă lui 
Apelin, celui de folos în Hristos. Închinaţi- 
vă celor dentru ai lui Aristovul.  Închi- 
naţi-vă lui Irodion, rudei meale. Închinaţi- 
vă celui dentru ai lui Narchis, ceia ce sînt 
întru Domnul.  Închinaţi-vă Trifeniei şi 
Trifoasei, cealea ce ostenesc întru Domnul. 
Închinaţi-vă Persidei cei iubite, carea mult 
au ostenit întru Domnul. Închinaţi-vă 
lui Rufon, celui ales întru Domnul, și mai- 
cii lui şi ai meale.  Închinaţi-vă lui Asin- 
grit, lui Flegon, lui Erman, Patrovei, lui 
Ermin şi celor ce sînt împreună. cu ei fraţi. 
Închinaţi-vă lui Felolog și Iuliei, Niriei și 
surorii lui, şi lui Olemban, și celor împre- 
ună cu ei tuturor sfinților. Sărutaţi-vă 
unul pre alalt cu sărutare sfîntă. Închină-se 
voao Besearecile lui Hristos. Şi rog pre 
voi, fraților, să socotiți pre ceia ce împăre- 
cherile şi smintealele fac afară de-nvăţă- 
tura carea voi aţi învăţat; şi vă abateţi de 
la ei. Pentru că unii ca aceia Domnului 
nostru lisus Hristos nu slujăsc, ce pîntecilor 
lor, şi pren bună cuvântare și bun graiu în- 
şală inimile proșştilor. Pentru că asculta- 
rea voastră la toţi au sosit. Bucuru-mă, di- 
rept aceaea, cei de ce e pentru voi şi voiu ca 
voi înţelepţi să fiţi la bunătate, iară neîn- 
tregi la rău. Iară Dumnezăul păcii zdro- 

bi-va pre satana supt picioarele voastre de- 
grabă. Darul Domnului nostru Lisus Hristos 
—împreună cu voi! Închină-se voao 
Timotheiu, cel ce iaste împreună cu mine 
lucrătoriu, şi Luchie, şi Iason, și Sosipatru, 
rudele meale.  Închinu-mă voao eu, ertie, 
cel ce am scris cartea,întru Domnul.  În- 
chină-se voao Gaie, priatenul mieu și a 
toată Beseareca. Închină-se voao Erastos, 
diregătoriul cetăţii, şi Cuart fratele.  Da- 
rul Domnului nostru lisus Hristos—cu toți 
cu voi. Amin!  lară celuia ce poate pre 
voi să vă întărească după Evanghelia mea 
şi mărturisirea lui Iisus Hristos, după desco- 
perirea tainii în ani veacinici tăcută Și 
acum arătată pren scrisori prorocești, după 
porunca Celui veacinic Dumnezău, spre 
ascultare de credinţă la toate limbile 
conoscîndu-se, Celui singur 
înțelept Dumnezău, pren 
lisus Hristos, Căruia 
e mărirea în veaci. 
Amin! 


Cătră Rîmleani s-au scris de la Corinthu, 
pren Fiva,posluşnica cei den 
Chenhres Besearecă. 

